**ผลการนำข้อเสนอแนะเพื่อการพัฒนาการดำเนินงานป้องกันการบาดเจ็บจากอุบัติเหตุทางถนน**

**ไปใช้ในการวางแผนการดำเนินงาน 5 ปี(พ.ศ.2557-2561) ของสำนักโรคไม่ติดต่อ**

**1. ด้านการศึกษา วิจัย พัฒนาองค์ความรู้และรูปแบบการดำเนินงาน**

1.1 ควรส่งเสริมศักยภาพด้านการวิจัยและพัฒนาซึ่งเป็นสิ่งจำเป็นสำหรับการทำบทบาทหน้าที่ของสำนักวิชาการในส่วนกลาง โดยควรมีการศึกษาองค์ความรู้ใหม่ๆ ซึ่งเป็นการศึกษาเชิงลึกด้านการป้องกันอุบัติเหตุทางถนน โดยเฉพาะการศึกษาในเรื่องความเสี่ยง สาเหตุ ปัจจัยที่ก่อให้เกิดอุบัติเหตุ ปัญหาที่แท้จริงของการเกิดอุบัติเหตุในพื้นที่ที่มีความเสี่ยงสูง แนวทางการวิเคราะห์ข้อมูลอุบัติเหตุทางถนนในระดับพื้นที่ รวมไปถึงความสูญเสียที่เกิดขึ้นจากปัญหาอุบัติเหตุทางถนน เพื่อให้ได้หลักฐานเชิงประจักษ์ที่จะนำไปสู่การตัดสินใจเชิงนโยบาย รวมทั้งเพื่อให้ได้รูปแบบการดำเนินงานป้องกันอุบัติเหตุทางถนนที่สอดคล้องกับสถานการณ์ปัญหาและสามารถนำไปใช้ในการปฏิบัติและขยายผลได้จริง

1.2 ควรนำผลที่ได้จากการศึกษาวิจัยไปสู่การใช้ประโยชน์ในการจัดทำเป็นข้อเสนอแนะเชิงนโยบายสำหรับการตัดสินใจในการวางแผนการดำเนินงานเพื่อป้องกันการบาดเจ็บจากอุบัติเหตุทางถนน รวมถึงใช้ในการออกแบบโครงการ/กิจกรรมเพื่อลดปัญหา โดยเฉพาะอย่างยิ่งควรมุ่งเน้นการออกแบบโครงการ/กิจกรรมที่ส่งเสริมพฤติกรรมการป้องกันตนเองจากอุบัติเหตุทางถนนในกลุ่มเด็กและเยาวชนเพิ่มมากขึ้นทั้งด้านการใช้รถจักรยานยนต์ การสวมหมวกนิรภัย และการไม่ดื่มแอลกอฮอล์ รวมทั้งควรมีการออกแบบ/พัฒนาหลักสูตรเกี่ยวกับความปลอดภัยทางถนนเพื่อผลักดันสู่การใช้ในสถานศึกษา ทั้งนี้ โครงการ/กิจกรรมที่ดำเนินการแล้วควรมีการทบทวนบทเรียนเป็นระยะเพื่อนำมาสู่การพัฒนา ขยายผล และต่อยอดการดำเนินงานให้มีคุณภาพอย่างต่อเนื่อง

| **มาตรการ** | **โครงการหลัก** | **เป้าหมาย 5 ปี** | | | | |
| --- | --- | --- | --- | --- | --- | --- |
| **2557** | **2558** | **2559** | **2560** | **2561** |
| **การศึกษา วิจัยงานด้านการป้องกันอุบัติเหตุทางถนน** | โครงการวิจัยการพัฒนารูปแบบ/แนวทาง(Guideline) การดำเนินงานป้องกันอุบัติเหตุทางถนนในด้านต่าง เช่น แนวทางการวิเคราะห์ข้อมูลอุบัติเหตุทางถนนในระดับจังหวัด, แนวทางการดำเนินงานส่งเสริมการสวมหมวกนิรภัยในเด็ก | 2 เรื่อง | 2 เรื่อง | 2 เรื่อง | 2 เรื่อง | 2 เรื่อง |

**3. ด้านการถ่ายทอดองค์ความรู้และพัฒนาศักยภาพบุคลากร**

3.1 ควรมีการพัฒนาศักยภาพของบุคลากรสาธารณสุขทั้งในส่วนกลางและระดับภูมิภาค เขต และจังหวัด ให้มีความสามารถในการนำข้อมูลการบาดเจ็บทั้งในระดับประเทศและระดับพื้นที่มาใช้จัดการปัญหาได้อย่างเหมาะสม โดยสามารถจัดการกับข้อมูลเจ็บที่มีได้ด้วยความถูกต้อง แม่นยำ และทันเวลา เพื่อให้การดำเนินงานป้องกันการบาดเจ็บจากอุบัติเหตุทางถนนเป็นไปอย่างมีประสิทธิภาพ เพราะการดำเนินงานที่จะประสบความสำเร็จได้นั้นจำเป็นต้องมีข้อมูลที่ดีและน่าเชื่อถือสำหรับใช้ในการวางแผน ควบคุม กำกับ และประเมินผล

3.2 ควรมีการพัฒนาศักยภาพของบุคลากรสาธารณสุขทุกระดับให้มีความรู้เกี่ยวกับการป้องกันอุบัติเหตุทางถนน การบริการการแพทย์ก่อนถึงโรงพยาบาล บทบาทในสถานการณ์อุบัติเหตุกลุ่มชน และสามารถนำความรู้ที่มีอยู่เหล่านี้ไปประยุกต์ใช้ในการวางแผนดำเนินงานแก้ไขปัญหาในพื้นที่รับผิดชอบได้อย่างมีประสิทธิภาพ

| **มาตรการ** | **โครงการหลัก** | **เป้าหมาย 5 ปี** | | | | |
| --- | --- | --- | --- | --- | --- | --- |
| **2557** | **2558** | **2559** | **2560** | **2561** |
| **พัฒนาศักยภาพบุคลากร** | * โครงการการพัฒนาศักยภาพทีมข้อมูลของจังหวัดให้สามารถนำข้อมูลจากหลายแหล่งไปใช้ประโยชน์ในการวางแผนและดำเนินการป้องกันอุบัติเหตุ * โครงการพัฒนาศักยภาพบุคลากรในสังกัดกระทรวงสาธารณสุขในการดำเนินงานป้องกันอุบัติเหตุทางถนน | จังหวัด  สีแดง | จังหวัด  สีส้ม | จังหวัดสีเหลือง refreshจังหวัดสีแดง | จังหวัดสีเขียว | refreshจังหวัดสีแดง/ส้ม |

**4. ด้านการพัฒนาระบบข้อมูลและการติดตามประเมินผล**

4.1 ปัจจุบันมีหลายหน่วยงานที่มีระบบการจัดเก็บข้อมูลการบาดเจ็บจากอุบัติเหตุทางถนน โดยแต่ละหน่วยงานมีวัตถุประสงค์ของการเก็บรวบรวมข้อมูลแตกต่างกัน การทำให้ระบบข้อมูลมีเพียงระบบเดียวเป็นเรื่องที่ดีที่สุดและเป็นความต้องการของหลายภาคส่วน แต่ในทางปฏิบัติการดำเนินงานในเรื่องดังกล่าวยังเป็นไปค่อนข้างยาก แต่การใช้ประโยชน์ข้อมูลจากหลายแหล่งเพื่อนำมาใช้ในการวางแผนป้องกันการบาดเจ็บจากอุบัติเหตุทางถนนก็ยังมีความจำเป็นอย่างยิ่ง จึงควรมีการตั้ง Core Group หรือศูนย์บริหารจัดการข้อมูลอุบัติเหตุทางถนน เพื่อเชื่อมโยงข้อมูลจากหลายๆ ระบบ เช่น ข้อมูล EMS, IS, Trauma Registry, ข้อมูลของกระทรวงมหาดไทย, สำนักงานตำรวจแห่งชาติฯลฯ แล้วนำมาวิเคราะห์อย่างสม่ำเสมอและต่อเนื่องเพื่อใช้เป็นฐานสำหรับการวางแผนการดำเนินงานและการจัดทำข้อเสนอแนะเชิงนโยบาย รวมถึงนำเสนอข้อมูลวิชาการที่วิเคราะห์แล้วเป็นระยะจัดส่งให้หน่วยงานที่เกี่ยวข้อง เช่น สำนักงานสาธารณสุขจังหวัด สำนักงานป้องกันควบคุมโรคที่ 1-12 เพื่อใช้ในการวางแผนการดำเนินงาน

4.2 กรมควบคุมโรค มีบทบาทสำคัญในการดำเนินงานตามเสาหลักที่ 6 ของทศวรรษแห่งความปลอดภัยทางถนน พ.ศ. 2554-2563 ตามกรอบปฏิญญามอสโก โดยมีบทบาทรับผิดชอบหลักในคณะอนุกรรมการด้านการบริหารจัดการข้อมูลและการติดตามประเมินผล ดังนั้น สำนักโรคไม่ติดต่อในฐานะหน่วยงานหลักในส่วนกลางที่มีบทบาทภารกิจก้านการป้องกันอุบัติเหตุทางถนนควรให้ความสำคัญกับการดำเนินงานด้านการบริหารจัดการข้อมูลและการติดตามประเมินผลอย่างจริงจังและต่อเนื่องมากกว่าที่เป็นอยู่ในปัจจุบันนี้

| **มาตรการ** | **โครงการหลัก** | **เป้าหมาย 5 ปี** | | | | |
| --- | --- | --- | --- | --- | --- | --- |
| **2557** | **2558** | **2559** | **2560** | **2561** |
| **พัฒนาระบบบริหารจัดการข้อมูลและสารสนเทศอุบัติเหตุทางถนน** | โครงการพัฒนาระบบข้อมูลอุบัติเหตุทางถนน  - การเชื่อมข้อมูลหลายฐาน  - การวิเคราะห์ข้อมูลเชิงประเด็นเสนอนโยบายและหน่วยงานที่เกี่ยวข้อง |  |  |  |  |  |